Baard-moord: Viviers skuldig bevindRudolph Viviers Foto: Werner Beukes/SAPA Rudolph Viviers, wat ‘n Moslem-man doodgeslaan het in ‘n argument oor sy baard, is Donderdag effektief tot agt jaar tronkstraf gevonnis, het die Nasionale Vervolgingsgesag (NVG) gesê. “Viviers is tot 12 jaar tronkstraf, waarvan vier jaar opgeskort is, gevonnis vir strafbare manslag en vier jaar vir aanranding met die doel om ernstige liggaamlike skade aan te rig,” het Phindi Louw, woordvoerder vir die NVG, gesê. Die vonnisse sal gelyktydig uitgedien word. Die saak is in die Johannesburgse hooggeregshof se sitting in Palm Ridge aangehoor. Viviers en Zayne van Tonder het Muhammed Fayaaz Kazi en sy vriend, Anser Mahmood, op 6 Augustus 2012 by ‘n Chicken Licken-tak in Magaliesburg oor hul baarde gespot. Die mans het begin baklei en Kazi is ernstig aangerand. Hy het in die hospitaal aan sy beserings beswyk. Aanklagte teen Van Tonder is laat vaar. Louw sê die NVG is tevrede met die uitspraak. Viviers het ná die vonnisoplegging deur sy regsverteenwoordiger versoek om die families persoonlik om vergifnis te vra. Die Mediahersieningsnetwerk (MRN) het sy verligting uitgespreek dat die hofsaak suksesvol geëindig het. “Die MRN spreek sy waardering en dank uit aan die Suid-Afrikaanse Polisiediens vir die spoedige ontplooiing van ‘n spesiale taakspan wat verantwoordelik is vir die spoedige inhegtenisname, vervolging en skuldigbevinding van die beskuldigde,” het Iqbal Jassat, direkteur van MRN, gesê. Lees ook: Baard-moord: Verhoordatum weer uitgestel Baard-moord: Verdagte borgtog geweier Baard-moord: “Ek hoop die waarheid kom uit” Baard-moord: Verdagte borg geweier Baard-moord: Verdagtes hoor Woensdag oor borg ANC “hartseer” na moord op Moslem Baard-moord: Verdagtes borg geweier Baard-moord: Twee in hof Baard-moord: Tweede verdagte agter tralies Baard-moord: Verdagte vas Baard-moord: Verdagtes nog soek Man in Magaliesburg doodgeslaan